शाम की प्रार्थना सभा शहर के माडल टाउन में निक्कू पार्क में हुई। नीकू पार्क जालंधर शहर की धड़कन है। शहर का सौंदर्य यहां दिखाई देता है। रात्रि भोजन माडल टाउन के आर्य समाज मंदिर में है। शाम की सभा में राजिंदर कौर और उनकी सहेलियों ने गिद्दा पेश किया। सर्वधर्म प्रार्थना के बाद सुब्बाराव जी कहते हैं- पिछले कई सालों में पंजाब का माहौल बदला है। अब आतंकवाद का साया कम हो रहा है। दुकानें देर रात तक खुलती हैं।